ระบุปัญหาสุขภาพที่สำคัญ รักษาสุขอนามัยที่ดี ลดปริมาณเหงื่อ
เหงื่อที่มีกลิ่นเหมือนผลไม้นั้นเป็นอาการของโรคเบาหวาน ขณะที่เหงื่อที่มีกลิ่นเหมือนน้ำยาฟอกผ้าขาวนั้นเป็นอาการอย่างหนึ่งของโรคตับและไต ให้ติดต่อแพทย์ถ้าคุณกังวลว่าเหงื่อของคุณอาจจะเป็นสัญญาณของปัญหาสุขภาพที่สำคัญเช่นนี้ การรักษาความสะอาดแบบพื้นฐานก็จะช่วยให้คุณมีกลิ่นกายหอมขึ้น แต่ถ้าคุณพบว่าปัญหาของคุณยังไม่หายไป แพทย์จะสามารถรักษาในวิธีที่จริงจังกว่าเพื่อขจัดเหงื่อที่ออกมากเกินไปซึ่งทำให้ร่างกายของคุณมีกลิ่นเหม็น สามารถฉีดโบท็อกซ์หรือการใช้โบทูลินัม ท็อกซินในระดับต่ำไปในบริเวณที่เป็นปัญหาได้ สารโบท็อกซ์จะยับยั้งสัญญาณจากสมองที่ส่งมายังต่อมเหงื่อและจะลดเหงื่อลง อย่างไรก็ตาม การใช้วิธีนี้รักษานั้นให้ผลแค่ชั่วคราวประมาณ 2-8 เดือน ขอให้ลองวิธีต่างๆ ด้านบนก่อนที่จะใช้วิธีนี้ แต่ถ้าความกังวลของคุณมีผลกับคุณภาพชีวิตอย่างร้ายแรง การผ่าตัดนั้นก็สามารถทำได้  การผ่าตัดจะเป็นการผ่าเอาพื้นที่เล็กๆ ที่ผิวหนังออกจากรักแร้ของผู้ป่วยและเอาเนื้อเยื่อที่อยู่ข้างล่างติดกับรักแร้ ซึ่งก็จะเป็นการกำจัดต่อมเหงื่ออโพไคลน์ที่เป็นปัญหามากที่สุด บางครั้งสามารถผ่าตัดต่อมเหงื่อออกมาได้จากผิวหนังชั้นที่ลึกกว่าโดยใช้วิธีการดูดไขมัน การผ่าตัด ETS หรือที่ย่อมาจาก Endoscopic Thoracic Sympathectomy จะใช้การผ่าตัดแบบรูกุญแจ (Keyhole surgery) ที่จะทำลายเส้นประสาทที่ควบคุมการผลิตเหงื่อในบริเวณผิวหนังที่เป็นปัญหา จริงๆ แล้วเหงื่อนั้นไม่มีกลิ่นในตัวเอง กลิ่นกายนั้นจะเกิดขึ้นเมื่อแบคทีเรียบนผิวหนังย่อยสลายเหงื่อของคุณให้เป็นกรด ขณะที่แบคทีเรียนั้นมีอยู่ในร่างกายของมนุษย์เป็นปกติอยู่แล้ว คุณสามารถขจัดแบคทีเรียส่วนเกินไปได้และที่สำคัญไปกว่านั้นคือการขจัดกรดที่มันสร้างขึ้นโดยการอาบน้ำล้างผิวหนังทุกๆ วัน  เน้นไปที่การทำความสะอาดบริเวณที่มีเส้นขน มนุษย์นั้นมีต่อมเหงื่ออยู่ 2 ประเภท ประเภทแรกคือต่อมเหงื่อเอ็กไคลน์ (Eccrine) ที่อยู่ทั่วผิวหนังและจะควบคุมอุณหภูมิของร่างกายโดยการผลิตเหงื่อเพื่อให้ร่างกายเย็นลงเมื่อคุณรู้สึกร้อน เหงื่อที่ถูกผลิตจากต่อมเหงื่อนี้โดยปกติแล้วจะมีกลิ่นน้อยกว่า ต่อมเหงื่อประเภทที่สองได้แก่ต่อมเหงื่ออโพไคลน์ (Apocrine) มันจะอยู่หนาแน่นที่บริเวณของร่างกายที่มีเส้นขน เช่น บริเวณใต้วงแขนและบริเวณในที่ลับ เหงื่อที่ผลิตจากต่อมเหงื่อประเภทนี้จะมีโปรตีนในระดับสูง แบคทีเรียที่ผิวหนังนั้นชอบโปรตีนมากๆ ดังนั้นเหงื่อจะมีกลิ่นเหม็นได้อย่างรวดเร็ว!  ใช้สบู่ฆ่าเชื้อแบคทีเรียที่ใต้วงแขน แบคทีเรียบางชนิดนั้นก็เป็นแบคทีเรียที่ดีแต่ถ้ามีมากไปมันก็อาจจะเป็นปัญหาได้ โดยเฉพาะบริเวณที่มีแนวโน้มว่าจะมีกลิ่น เช่น ใต้วงแขน เส้นขนจะกักเอาเหงื่อและกลิ่นเหม็นที่ส่งเสริมให้แบคทีเรียที่ทำให้เกิดกลิ่นยิ่งแพร่กระจายยิ่งขึ้น อย่างน้อยที่สุด คุณควรที่จะเปลี่ยนไปใส่เสื้อผ้าตัวใหม่ทุกวัน การเปลี่ยนเสื้อผ้ามากกว่าหนึ่งครั้งต่อวันนั้นก็เป็นความคิดที่ดีถ้าคุณทำงานที่ต้องใช้แรงหรือออกกำลังกายซึ่งทำให้คุณมีเหงื่อออก หลีกเลี่ยงเสื้อผ้าที่คับแน่นและทำจากไฟเบอร์สังเคราะห์อย่างผ้าไนลอน เสื้อผ้าที่มีเนื้อผ้าเช่นนี้จะจำกัดไม่ให้ผิวหนังสามารถ "หายใจ" หรือระบายออก ซึ่งก็จะเป็นการเพิ่มให้มีเหงื่อมากขึ้น ถุงเท้าที่ใช้ควรจะเป็นถุงเท้าที่หนานุ่มและทำจากไฟเบอร์ธรรมชาติ หรือเป็นถุงเท้าที่ใช้ในการเล่นกีฬาที่ได้รับการออกแบบมาเพื่อดูดซับความชื้น รองเท้านั้นควรทำจากหนัง ผ้าใบ ผ้าตาข่าย มากกว่าการทำมาจากวัตถุดิบสังเคราะห์  เปลี่ยนถุงเท้าอย่างน้อย 2 ครั้งต่อวันถ้าคุณมีแนวโน้มว่าจะมีเหงื่อที่เท้าเยอะ ลองพกถุงเท้าสักคู่ไปด้วยระหว่างวันเพื่อที่จะสามารถเปลี่ยนได้ในเวลาที่ต้องการ ผลิตภัณฑ์บางอย่างสามารถระงับกลิ่น ขณะที่บางตัวก็สามารถกำจัดต้นเหตุที่ทำให้เกิดเหงื่อ  ผลิตภัณฑ์ระงับกลิ่นนั้นจะมีน้ำหอมที่ใช้กลบกลิ่นเหงื่อโดยไม่ได้ทำให้มีเหงื่อน้อยลง ผลิตภัณฑ์ระงับเหงื่อจะลดการผลิตเหงื่อของร่างกาย ปกติแล้วสารออกฤทธิ์ในผลิตภัณฑ์ระงับเหงื่อนั้นได้แก่ อะลูมิเนียม คลอไรด์ (Aluminum chloride) ซึ่งจะยับยั้งต่อมเหงื่อไม่ให้ผลิตเหงื่อ ผลิตภัณฑ์ระงับเหงื่อหลายชนิดนั้นมีน้ำหอมที่จะช่วยให้คุณมีกลิ่นกายหอมด้วยในขณะที่ไม่มีเหงื่อด้วย ถ้าผลิตภัณฑ์ระงับเหงื่อแบบธรรมดาไม่สามารถลดเหงื่อที่ร่างกายของคุณได้ ให้ลองปรึกษากับแพทย์เกี่ยวกับผลิตภัณฑ์สูตรพิเศษที่มีอลูมิเนียมคลอไรด์ในปริมาณที่มากกว่า ผลิตภัณฑ์ระงับเหงื่อนี้ปกติแล้วจะทาในตอนกลางคืนและล้างออกในตอนเช้า มันจะทำงานในช่วงที่คุณหลับ (คุณจะมีเหงื่อน้อยลงขณะที่คุณหลับ) โดยมันจะซึมเข้าไปในต่อมเหงื่อและยับยั้งการผลิตเหงื่อ แม้ว่าน้ำหอมนั้นไม่สามารถแทนการรักษาสุขอนามัยที่ดีได้ แต่กลิ่นหอมน่าดึงดูดของมันสามารถกลบกลิ่นเหม็นที่เป็นปัญหาได้  ลองทดสอบเพื่อหากลิ่นหอมที่ทำปฏิกิริยาได้ดีกับสารเคมีในร่างกายของคุณ พกน้ำหอมที่เลือกหรือสเปรย์สำหรับผิวกายไว้เพื่อเติมกลิ่นระหว่างวัน ขอให้ระวังเกี่ยวกับกฎต่างๆ ในที่ทำงานหรือที่โรงเรียนเกี่ยวกับกลิ่น บางคนนั้นแพ้กลิ่นหอมที่มาจากการสังเคราะห์และบางทีคุณอาจจะไม่ได้รับอนุญาตให้ใช้น้ำหอมในบางสถานที่ น้ำหอมที่ทำปฏิกิริยากับความชื้น (Moisture-reactive perfume) นั้นยังมีไม่การออกมาจำหน่ายตามท้องตลาด แต่มันอาจจะเป็นผลิตภัณฑ์ที่มีประโยชน์มากหากมีขายในอนาคต นักวิทยาศาสตร์ในไอร์แลนด์ได้ศึกษาเรียนรู้เกี่ยวกับการจับตัวกันระหว่างกลิ่นหอมและของเหลวไอออนนิกที่มีปฏิกิริยากับน้ำ ซึ่งรวมถึงน้ำในเหงื่อ ซึ่งหากยิ่งมีเหงื่อ กลิ่นหอมก็จะแรงขึ้น การมีน้ำหนักเกินจะทำให้ร่างกายของคุณทำงานหนักขึ้น ซึ่งจะทำให้อุณหภูมิที่ร่างกายสูงขึ้นและผลิตเหงื่อมากขึ้นด้วย รอยพับของผิวหนังที่เกิดจากน้ำหนักตัวมากเกินไปจะเป็นแหล่งที่อยู่ของแบคทีเรีย ดังนั้นให้เน้นทำความสะอาดที่บริเวณเหล่านี้เมื่ออาบน้ำ คุณจะมีเหงื่อมากขึ้นเมื่อคุณทานและดื่มของเหล่านี้ อย่างที่ได้กล่าวไปแล้ว เหงื่อจะทำปฏิกิริยากับแบคทีเรียที่ผิวหนังเพื่อผลิตกลิ่นกาย การเลิกทานหรือหลีกเลี่ยงไม่ทานอาหารและเครื่องดื่มเช่นนี้จะช่วยควบคุมปริมาณเหงื่อได้ ดังนั้น คุณก็จะมีกลิ่นกายดีขึ้น ขณะที่วิธีนี้จะไม่ได้ทำให้มีเหงื่อน้อยลง แต่การปกป้องเสื้อผ้าของคุณจะทำให้คุณสวมเสื้อเชิ้ตหรือสเวตเตอร์ได้นานขึ้นก่อนที่มันจะมีกลิ่นเหม็น ผ้าปิดใต้วงแขนโดยปกติแล้วทำมาจากเนื้อผ้าที่ดูดซับความชื้นซึ่งจะทำให้เหงื่อไม่เกาะที่ผิวหนังและเกิดกลิ่นเหม็น ทั้งยังสามารถลดปริมาณเหงื่อที่จะปรากฏบนเสื้อได้อีกด้วย งานวิจัยทางวิทยาศาสตร์ที่ผ่านมาได้ระบุถึง "สารเคมีที่เป็นสัญญาณ" หรือกลิ่นกายของผู้ที่มีสุขภาพจิตดีนั้นมีแนวโน้มที่จะมีปฏิกิริยาที่ดีต่อผู้อื่นที่ได้กลิ่นกายของเขา กล่าวอีกอย่างหนึ่งก็คือ ถ้าคุณเป็นคนที่มีความสุข คุณก็จะสื่อสัญญาณความสุขไปให้ผู้อื่น แม้แต่กลิ่นกายของคุณก็ยังเป็นกลิ่นที่เปี่ยมด้วยความสุข!
ดูว่าเหงื่อของคุณมีกลิ่นเหมือนผลไม้หรือกลิ่นเหมือนน้ำยาฟอกผ้าขาวหรือไม่. ปรึกษากับแพทย์ถ้าคุณคิดว่าคุณมีภาวะหลั่งเหงื่อมาก (Hyperhidrosis). ถามแพทย์เกี่ยวกับโบท็อกซ์. พิจารณาการผ่าตัดพลาสติกเพื่อรักษาถ้าคุณกังวลเกี่ยวกับกลิ่นกายของคุณที่มีมากจนควบคุมไม่ได้. พูดคุยกับแพทย์เกี่ยวกับการผ่าตัดลดกลิ่นเหงื่อ (ETS) หากไม่มีทางอื่นแล้ว. อาบน้ำเป็นประจำ. โกนขนใต้วงแขน. เปลี่ยนเสื้อผ้าอย่างเป็นประจำ. สวมเสื้อผ้าที่ทำจากไฟเบอร์ธรรมชาติ. เน้นความสนใจไปที่ถุงเท้าและรองเท้า. ใช้ผลิตภัณฑ์ที่ทำปฏิกิริยากับผิวเพื่อป้องกันการเกิดเหงื่อ. ใช้น้ำหอมหรือสเปรย์สำหรับผิวกาย. รักษาน้ำหนักให้อยู่ในเกณฑ์ที่มีสุขภาพดี. หลีกเลี่ยงอาหารรสจัดและแอลกอฮอล์. ใช้ผ้าที่ออกแบบมาเพื่อปิดรักแร้ (Armpit shield) เพื่อปกป้องเสื้อผ้าของคุณ. รักษาสุขภาพจิตให้คิดในแง่บวก.
https://www.wikihow.com/Smell-Nice-if-You-Sweat-a-Lot https://www.wikihow.com/Smell-Nice-if-You-Sweat-a-Lot https://www.wikihow.com/Smell-Nice-if-You-Sweat-a-Lot
Addressing Significant Medical Conditions Maintaining Good Hygiene Minimizing Sweat